  Майя Бывальцева 13-тӥ оштолэзе «Тотальный диктант» ужрадэ Ижкарын 2 сюрс 300-лэсь трос адями пыриськиз. Со сярысь Удмуртиысь тӧролэн но кивалтэтлэн пресс-службазы ивортэ. Ӟуч кылын шонер гожъяськыны быгатэмез эскерон понна Ижкарын 75 инты радъямын вал. Кылем арын Удмуртилэн шоркараз диктантэз 1 сюрс 882 адями гожтӥз. Туэ мылкыд карисьёс тросгес луизы. Оскисько, соослэн лыдзы азьланяз но йылоз. Кылэн тунсыкъяськон уг быры Елена Мерзлякова, «Тотальный диктант» ужрадлэн Ижкарысь координаторезДиктантлы ньыль пумо текстъёсты тодмо гожъясь, литератураез эскерись Павел Басинский дасяз. Удмуртиын со Максим Горькийлэн «На дне» пьесаезлы сӥземын вал. Текстэз актёръёс, журналистъёс, литераторъёс лыдӟизы. Ужъёслы дунъетэз арня ортчыса акцилэн нимлыко сайтысьтыз тодыны луоз. «Тотальный диктант» 13-тӥ оштолэзе 80 кунъёсын ортчиз. Тодэ вайытом, удмурт кылын диктантэз 30-тӥ южтолэзе 100-лэсь трос интыосын гожтӥзы. Йылпумъянъёсты 30-тӥ оштолэзёзь шараяны кулэ. 20-тӥ оштолэзе Ижкарын лыдӟиськонъя но литературая «Библиоуй – 2019» («Библионочь – 2019») фестиваль ортчоз. Тегъёс: Мерлык Ижкар Удмуртия ӟучкыл  